

**R*iaditeľstvo ZŠ Krpeľany oznamuje rodičom,***

***že*** ***ZÁPIS do 1. ročníka pre školský rok 2024/2025***

***sa uskutoční :***

***vo štvrtok 4.4.2024 od 13.00 do 17.00 hod.***

***Na zápis treba priniesť : - kópiu rodného listu dieťaťa***

 ***- občianske preukazy rodičov***

 ***- 50.-€ na pomôcky***

***Tešíme sa na Vás!***

*Rodičia vyplnia prihlášku  a dotazník.*

[**Elektronická prihláška do 1. ročníka**](https://zstematinskanmnv.edupage.org/register/)**– prosíme vyplniť pred zápisom. Prihláška sa nachádza na edupage stránke našej školy, v prípade, ak nemáte takúto možnosť, prihlášku si vyzdvihnite v MŠ a vyplnenú prineste na zápis.**

**Podľa § 144a, zákona č. 245/2008 účinného od 1. 1. 2022 sa na prihláške vyžaduje podpis oboch zákonných zástupcov!**

Podpis oboch zákonných zástupcov sa nevyžaduje ak:

* jednému z rodičov bolo obmedzený alebo pozastavený výkon rodičovských práv,
* jeden z rodičov nie je schopný podpísať sa (vyžaduje sa o tom potvrdenie lekára),
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (rodič predloží písomné vyhlásenie),
* ak sa rodičia na tom dohodli (rodičia predložia písomné vyhlásenie) .

*V prípade, že Vaše dieťa bude pokračovať v predprimárnom vzdelávaní od septembra 2024 v materskej škole (tzv. odklad), je potrebné túto dôležitú skutočnosť uviesť v poznámke na konci prihlášky!****Je potrebné zapísať aj deti, ktoré budú v predprimárnom vzdelávaní pokračovať!***

**Všeobecné podmienky zápisu dieťaťa na plnenie povinnej školskej dochádzky (PŠD):**

Podmienky zápisu upravuje § 19, 20 a 60 zákona NR SR č. 245/2008 o výchove a vzdelávaní v znení neskorších predpisov:

* Na plnenie povinnej školskej dochádzky (PŠD) sú zákonní zástupcovia povinní prihlásiť **deti, ktoré** **dovŕšia vek 6 rokov**k 31.8.2024a **dosiahnu školskú spôsobilosť.**
* Dieťa už nemožno zapísať do nultého ročníka ZŠ. Ak **dieťa** **po dovŕšení 6. roka veku nedosiahlo školskú spôsobilosť**,riaditeľka materskej školy rozhodne o pokračovaní plnenia povinného predprimárneho vzdelávania v materskej škole, a to na základe: písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a informovaného súhlasu zákonného zástupcu dieťaťa.
* Ak zákonný zástupca dieťaťa požiada, aby bolo na plnenie PŠD **výnimočne prijaté dieťa, ktoré nedovŕšilo 6. rok veku** **a absolvovalo povinné predprimárne vzdelávanie,** k žiadosti musí predložiť súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast.
* Základná škola vyžaduje pri zápise údaje podľa § 20 ods. 4 školského zákona.
* **Rozhodnutie o prijatí/neprijatí dieťaťa do školy vydá riaditeľ školy do 15. júna 2024.**Rozhodnutie sa doručuje obom zákonným zástupcom. Ak sa dohodnú, že rozhodnutie možno doručiť len jednému, predložia o tom škole písomné vyhlásenie .

***.***